කන්ද උඩරට දුම්බර ප්‍රදේශයේ ඓතිහාසික තොරතුරු රැසක් ආවරණය කර ගත හැකි වටිනා සෙල් ලිපියක් මහනුවර දිසාවේ මඩවල නගරය ආසන්නයේ ඇත.පුරා විද්‍යා දෙපාර්තමේන්තුව මගින් වටිනා පුරාවස්තුවක් වශයෙන් සංරක්ෂණය කර තිබෙන මෙය “මඩවල ගිරි ලිපිය” නමින් නම්කර ඇත.මහනුවර නගරයේ සිට වත්තේගම දක්වා දිවෙන මහා මාර්ගයේ මඩවල නගරයෙන් බැස මීටර් 500ක් පමණ අතුරු පාරක ගිය විට මේ ගිරි ලිපිය දක්නට හැකිය.පැරැණි රාජධානියකට අයත් දුම්බර ප්‍රදේශය ඓතිහාසික වටිනාකමෙන් ඉහළ තත්ත්වයක පැවැතියත් සනාථ කළ හැකි තොරතුරු ඇතුළත් මූලාශ්‍ර ඇත්තේ අල්ප වශයෙනි.